Den utrolige historien om den kjempestore pæra (film)

Den utrolige historien om den kjempestore pæra (orig. Den utrolige historie om den kæmpestore pære) er en dansk animasjonsfilm fra 2017, om elefanten Sebastian og katten Mitcho. Filmen er regissert av Philip Einstein Lipski, Jørgen Lerdam og Amalie Næsby Fick basert på Jakob Martin Strids barnebok med samme navn. Manuskriptet er ved Philip Einstein Lipski, Amalie Næsby Fick og Bo Hr. Hansen.

Filmen fikk gode anmeldelser, og ble solgt til over 30 land.

Handling 
Tilværelsen i Solby er hyggelig og fredelig, frem til katten Mitcho og elefanten Sebastian en dag oppdager en melding inni en flaske ved havnen. Flasken kommer fra den savnede ordføreren i Solby, med beskjed om at ordføreren nå befinner seg på en mystisk øy - hvor han har gjort en stor og viktig oppdagelse.

Men nå må innbyggerne legge ut på en farefull reise, for å redde ordføreren og bringe ham trygt hjem. I løpet av denne prosessen avdekker de også noe som kan bringe stor glede for hele byen Solby.

Danske stemmer 
 Alfred Bjerre Larsen som Sebastian
 Liva Elvira Magnussen som Mitcho
 Peter Frödin som professor Glykose
 Henrik Koefoed som borgermester JB
 Peter Plaugborg som viseborgermester Kvist
 Søren Pilmark som Ulysses Karlsen
 Jakob Oftebro som piratkapteinen
 Peter Zhelder som bodegapiraten
 Bjarne Henriksen som oldefar
 Peter Aude som oberst Rekyl

Priser 
Under utdelingen av Robert i 2018 vant filmen Robertprisen for årets barne- og familiefilm og prisen for årets tilrettelagte manuskript.

Referanser

Eksterne lenker 
 

Filmer fra 2017
Danske animasjonsfilmer
Robertprisen for årets barne- og familiefilm